b'\n_START_ARTICLE_\nOtto Flodin\n_START_PARAGRAPH_\nOtto Fritiof Flodin (8. syyskuuta 1903 Sortavala \xe2\x80\x93 6. marraskuuta 1969 Helsinki) oli suomalainen arkkitehti joka keskittyi urallaan l\xc3\xa4hinn\xc3\xa4 kaavoitukseen ja aluesuunnitteluun._NEWLINE_Flodinin vanhemmat olivat varatuomari Karl Aleksander Flodin ja Majlis Florell. H\xc3\xa4n p\xc3\xa4\xc3\xa4si ylioppilaaksi Sortavalan lyseosta 1921 ja valmistui 1927 arkkitehdiksi Teknillisest\xc3\xa4 korkeakoulusta._NEWLINE_Flodin ty\xc3\xb6skenteli aluksi puolustusministeri\xc3\xb6n teknisell\xc3\xa4 osastolla ja oli 1928\xe2\x80\x931930 Kaarlo Borgin arkkitehtitoimiston palveluksessa. T\xc3\xa4m\xc3\xa4n j\xc3\xa4lkeen Flodin oli arkkitehtina rakennushallituksen palveluksessa 1930\xe2\x80\x931931 ja Puolustusministeri\xc3\xb6ss\xc3\xa4 1931\xe2\x80\x931933 sek\xc3\xa4 ylim\xc3\xa4\xc3\xa4r\xc3\xa4isen\xc3\xa4 arkkitehtina Rakennushallituksessa 1933\xe2\x80\x931936. Flodin oli sitten ty\xc3\xb6ss\xc3\xa4 Helsingin kaupungin kiinteist\xc3\xb6toimiston asemakaavaosastolla 1937\xe2\x80\x931946 ja viimeksi h\xc3\xa4n toimi 1947\xe2\x80\x931968 Helsingin Seutukaavaliiton johtajana ja oli muun muassa suunnittelemassa 1950-luvun lopulla valmistunutta p\xc3\xa4\xc3\xa4kaupunkiseudun ns. Ameba-seutukaavaa. Flodin j\xc3\xa4i el\xc3\xa4kkeelle 1968.'